REGOLAMENT TAL-KUMMISSJONI (KE) Nru 113/2008
tas-6 ta’ Frar 2008
li jemenda ir-Regolament (KE) Nru 1979/2006 li jiftaħ u jipprovdi għall-amministrazzjoni tal-kwoti tariffarji għal faqqiegħ ippreservat impurtat minn pajjiżi terzi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1182/2007 tas-26 ta’ Settembru 2007 li jistabbilixxi regoli speċifiċi rigward is-settur tal-frott u l-ħxejjex u li jemenda d-Direttivi 2001/112/KE u 2001/113/KE u r-Regolamenti (KEE) Nru 827/68, (KE) Nru 2200/96, (KE) Nru 2201/96, (KE) Nru 2826/2000, (KE) Nru 1782/2003 u (KE) Nru 318/2006 u li jħassar ir-Regolament (KE) Nru 2202/96 (1), u partikolarment l-Artikolu 36(1) tiegħu,
Billi:
(1)
Ir-Regolament tal-Kummissjoni (KE) Nru 1979/2006 (2) jirrikjedi l-pussess ta’ ċertifikat ta’ oriġini għall-importazzjoni ta’ faqqiegħ ippreservat li joriġina fiċ-Ċina skond il-kwota tal-GATT.
(2)
Iċ-ċertifikati ta’ oriġini kienu introdotti sabiex jiżguraw allokazzjoni ġusta tal-kwota lill-pajjiżi fornituri differenti.
(3)
Minħabba tibdil fis-suq, bħalissa pajjiż fornitur wieħed biss, iċ-Ċina, għandu allokazzjoni speċifika għall-pajjiż stipulata fir-Regolament (KE) Nru 1979/2006. Il-pajjiżi fornituri kollha l-oħra jaqgħu fil-kategorija ta’ “Pajjiżi terzi oħra”. Ir-rata ta’ l-utilizzazzjoni tal-kwota allokata lil “Pajjiżi terzi oħra” hija baxxa ħafna.
(4)
Iċ-ċertifikati ta’ oriġini huma għalhekk superfluwi u għandhom ikunu aboliti għal skopijiet ta’ simplifikazzjoni.
(5)
Ir-Regolament (KE) Nru 1979/2006 għandu għalhekk ikun emendat skond dan.
(6)
Il-miżuri li provduti b'dan ir-Regolament huma skond l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
L-Artikolu 11 u l-Anness II tar-Regolament (KE) Nru 1979/2006 b'dan huma mħassra.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmula fi Brussell, 6 ta’ Frar 2008.